Adenosinum triphosphoricum

Acidum adenosinum triphosphoricum (abbreviatura: ATP) est nucleotidum et energiae fons laborum corporis. ATP photosynthesi et phosphorylatione oxidativa oritur. Molecula ex grege adenini cum carbohydrato ribosi et tribus gregibus phosphati constituta est. Separatione ex ATP gregis phosphati γ energiam liberat, ut adenosinum diphosphoricum (ADP) restet.

Forma iontibus onerata (sal acidi adenosini triphosphorici) adenosinum triphosphatum nominatur.

 Contextus 
Omnes organismi functiones energiam requirunt, praecipue musculorum actio magnam copiam energiae consumunt. Energiae corporalis fons principalis est ATP. Verbi gratia, cor humanum die circiter 6 000g ATP consumit.

 Historia 
Anno 1929 biochemicus Germanicus Carolus Lohmann primus ATP descripsitSitus praemii Nobelii de ATP. . Anno 1935 Russicus Vladimirus Engelhart contractiones musculares ex ATP pendere cognovit. Anno 1937 Danicus Hermanus Kalckar intellexit,  synthesem omnem cum ATPasi connexam esse.

 Natura chemica 
 Structura 
Formula summarum sua est . Molecula ex grege adenini, carbohydrato riboso et tribus gregibus phosphati constituta est. Adenini anulo duplici in positione nona, quo unus atomus nitrogenii est, saccharum ribosi cum atomo carbonii affixum est. Opposita tres greges phophati iacent.

 Adeninum 

Adeninum est purinum compositum chemicum heterocyclicum et basis nucleici acidi. Heterocyclus ipse ex atomis et carbonii et nitrogenii, "N", compositus, coniunctio duorum anulorum, imidazoli (5 atomis) enim et pyrimidini (6 atomis), est. In organismi metabolismo adeninum ex riboso phosphato (itinere pentosorum phosphatorum) generatur.

 Acidum phosphoricum 

Acidum phosphoricum est acidum cum formula summarum . Basis eius coniugata est ion dihydrogenium-phosphatum cum formula summarum , cuius basis coniugata hydrogenium phosphatum formula eius summarum est , denique cuius basis phosphatum nominatur, cum formula summarum . Valores potentiarum acidorum sunt 1.9, 6.7, atque 12.4.

 Notae 

 Plura legere si cupis 
R W Hanson, 'The role of ATP in metabolism', Biochemical education, 1989ː 86-92
 Know L. (2018). Mitochondria and the future of medicine. Chelsea Green Publishing, ISBN 978-1-60358-767-9

 ATP synthasis
 Cyclus ureae
 Glycolysis

 Nexus externi 
 fons nominis ext.
 nobelprize.org de historia ATP.

Categoria:Biochemia
Categoria:Phosphata
Categoria:Mitochondria